CELEX: 62009CA0056
Language: et
Date: 2010-05-20 00:00:00
Title: Kohtuasi C-56/09: Euroopa Kohtu (teine koda) 20. mai 2010 . aasta otsus (Commissione tributaria provinciale di Roma (Itaalia) eelotsusetaotlus) — Emiliano Zanotti versus Agnezia delle Entrate — Ufficio Roma 2 (Teenuste osutamise vabadus — Liidu kodakondsus — EÜ artiklid 18 ja 49 — Tulumaksu käsitlevad liikmesriigi õigusnormid — Õigus koolituskulud põhimaksusummast maha arvata kindla protsendimäära ulatuses — Teises liikmesriigis läbitud kõrgkooliõpe — Piirmäära kehtestamine — Mahaarvamine siseriikliku avalik-õigusliku ülikooli poolt osutatavate samalaadsete teenuste tasudele ja maksudele kehtestatud ülemmäära ulatuses — Territoriaalse piirangu kehtestamine — Mahaarvamine maksumaksja elukohale lähima siseriikliku avalik-õigusliku ülikooli poolt osutatavate samalaadsete teenuste tasudele ja maksudele kehtestatud piirmäära ulatuses)

3.7.2010   
            
            
               ET
            
            
               Euroopa Liidu Teataja
            
            
               C 179/9
            
         Euroopa Kohtu (teine koda) 20. mai 2010. aasta otsus (Commissione tributaria provinciale di Roma (Itaalia) eelotsusetaotlus) — Emiliano Zanotti versus Agnezia delle Entrate — Ufficio Roma 2
   (Kohtuasi C-56/09) (1)
   
   (Teenuste osutamise vabadus - Liidu kodakondsus - EÜ artiklid 18 ja 49 - Tulumaksu käsitlevad liikmesriigi õigusnormid - Õigus koolituskulud põhimaksusummast maha arvata kindla protsendimäära ulatuses - Teises liikmesriigis läbitud kõrgkooliõpe - Piirmäära kehtestamine - Mahaarvamine siseriikliku avalik-õigusliku ülikooli poolt osutatavate samalaadsete teenuste tasudele ja maksudele kehtestatud ülemmäära ulatuses - Territoriaalse piirangu kehtestamine - Mahaarvamine maksumaksja elukohale lähima siseriikliku avalik-õigusliku ülikooli poolt osutatavate samalaadsete teenuste tasudele ja maksudele kehtestatud piirmäära ulatuses)
   2010/C 179/14
   Kohtumenetluse keel: itaalia
   
      Eelotsusetaotluse esitanud kohus
   
   Commissione tributaria provinciale di Roma
   
      Põhikohtuasja pooled
   
   
      Hageja: Emiliano Zanotti
   
      Kostja: Agnezia delle Entrate — Ufficio Roma 2
   
      Ese
   
   Eelotsusetaotlus — Commissione tributaria provinciale di Roma — EÜ artiklite 149 ja 151 tõlgendamine — Tulumaksualased siseriiklikud õigusnormid — Välisriigis kesk- või kõrghariduse kursustel osalemise kulude mahaarvamine maksustatava tulu kogusummast — Piirangud
   
      Resolutsioon
   
   
               1.
            
            
               EÜ artiklit 49 tuleb tõlgendada nii, et:
               
                           —
                        
                        
                           sellega on vastuolus siseriiklik õigusnorm, mis näeb ette maksumaksja võimaluse arvata põhimaksusummast maha selles liikmesriigis asuva kõrgkooli poolt korraldatud koolitusel osalemise kulud, kuid ei luba üldjuhul sellist võimalust kasutada, kui on tegu teises liikmesriigis asuva eraõigusliku ülikooli poolt korraldatud koolitusel osalemise kuludega;
                        
                     
                           —
                        
                        
                           sellega ei ole vastuolus siseriiklik õigusnorm, mis näeb ette maksumaksja võimaluse arvata põhimaksusummast maha teises liikmesriigis asuva eraõigusliku kõrgkooli poolt korraldatud koolitusel osalemise kulud maksumaksja elukohale lähima siseriikliku avalik-õigusliku ülikooli poolt korraldatava samalaadse koolituse tasudele kehtestatud piirmäära ulatuses.
                        
                     
         
               2.
            
            
               EÜ artiklit 18 tuleb tõlgendada nii, et:
               
                           —
                        
                        
                           sellega on vastuolus siseriiklik õigusnorm, mis näeb ette maksumaksja võimaluse arvata põhimaksusummast maha selles liikmesriigis asuva kõrgkooli poolt korraldatud koolitusel osalemise kulud, kuid ei luba üldjuhul sellist võimalust kasutada, kui on tegu teises liikmesriigis asuva kõrgkooli poolt korraldatud koolitusel osalemise kuludega;
                        
                     
                           —
                        
                        
                           sellega ei ole vastuolus siseriiklik õigusnorm, mis näeb ette maksumaksja võimaluse arvata põhimaksusummast maha teises liikmesriigis asuva eraõigusliku kõrgkooli poolt korraldatud kursustel osalemise kulud maksumaksja elukohale lähima siseriikliku avalik-õigusliku kõrgkooli poolt korraldatava samalaadse koolituse tasudele kehtestatud piirmäära ulatuses.
                        
                     
         
      (1)  ELT C 90, 18.04.2009.